CELEX: C2004/314/57
Language: da
Date: 2004-12-18 00:00:00
Title: Sag T-414/04: Sag anlagt den 11. oktober 2004 af Forbundsrepublikken Tyskland mod Kommissionen for De Europæiske Fællesskaber

18.12.2004   
            
            
               DA
            
            
               Den Europæiske Unions Tidende
            
            
               C 314/24
            
         Sag anlagt den 11. oktober 2004 af Forbundsrepublikken Tyskland mod Kommissionen for De Europæiske Fællesskaber
   (Sag T-414/04)
   (2004/C 314/57)
   Processprog: tysk
   Ved De Europæiske Fællesskabers Ret i Første Instans er der den 11. oktober 2004 anlagt sag mod Kommissionen for De Europæiske Fællesskaber af Forbundsrepublikken Tyskland ved C.-D. Quassowski, bistået af Rechtsanwalt C. von Donat, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning, meddelt ved skrivelse af 9. august 2004 fra GD Regionalpolitik, annulleres, for så vidt som fællesskabsstøtten fra Den Europæiske Fond for Regionaludvikling til det operationelle program RESIDER II-Nordrhein-Westfalen 1995-1999 (EFRU nr. 94.02.10.036) / ARINCO nr. 94.DE.16.051) herved er blevet nedsat til 72 794 851,67 EUR og udbetaling til de tyske myndigheder af det resterende beløb på 2 268 988,33 EUR er blevet afslået.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har med den anfægtede beslutning nedsat fællesskabsstøtten fra strukturfonden EFRU til det operationelle program RESIDER-II Nordrhein-Westfalen 1995-1999 (EFRU nr. 94.02.10.036 / ARINCO nr. 94.DE.16.051) til 72 794 851,67 EUR og afslået at udbetale det resterende beløb på 2 268 988,33 EUR til de tyske myndigheder. Baggrunden for nedsættelsen er en mindre grad af iværksættelse af programmet i forbindelse med nogle foranstaltninger og en højere grad i forbindelse med andre, sammenlignet med den vejledende finansieringsplan. Udligningen mellem de foranstaltninger, som er iværksat i en højere grad, og dem, som er iværksat i en ringere grad, er ikke sket mellem de aktuelle hovedaktiviteter i programmet, men i EFRU-støtten til det samlede program.
   Til støtte for søgsmålet har sagsøgeren gjort gældende, at det følger af artikel 24 i forordning nr. 4253/88 (1), at en nedsættelse af fællesskabsstøtten kun kan ske, hvis aktionens eller foranstaltningens art eller gennemførelsesvilkår har undergået en betydelig ændring. Efter sagsøgerens opfattelse udgør de foretagne omplaceringer ikke en sådan betydelig ændring.
   Såfremt de ovenfor anførte omplaceringer skal betragtes som betydelige ændringer, gør sagsøgeren gældende, at Kommissionen har meddelt en forudgående godkendelse heraf gennem sine »Retningslinjer for årsregnskabet for strukturfondens operationelle interventioner (1994-1999)« (SEK (1999) 1316).
   Sagsøgeren har ligeledes gjort gældende, at Kommissionen har begået en skønsfejl samt en fejl for så vidt angår den anfægtede beslutnings begrundelse.
   
      (1)  Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (EFT L 374 af 31.12.1988, s. 1).